Џон Фишер Бернс

Џон Фишер Бернс ( роден на 4.10.1944 год ) е британски новинар и добитник на две Пулицерови награди. Тој бил шеф на лондонското биро на „Њујорк тајмс “, каде што покривал меѓународни прашања до третиот месец од 2015 год. Бернс често се појавувал и на PBS. Тој е наречен „декан на американските странски дописници“. 

 Живот и кариера 
Од 1998 до 1999 г. тој бил гостин-студент на Кингс колеџот во Кембриџ, каде што студирал исламска историја и култура. Бернс исто така зборува француски јазик и германски јазик. Неговиот татко бил Јужноафриканец кој служел во Кралските воздухопловни сили.

Во раните 1970те Бернс пишувал за „Глоуб енд Меил од Канада“, како локален, а подоцна и парламентарен новинар. За време на тој мандат, Бернс завршил магистерски студии по политички науки на Универзитетот Мекгил. Во 1971 г. бил еден од ретките западни новинари во Кина за време на Културната револуција, по конфузијата што довела до негова кратка забрана за пристап до изборните единици на Парламентот на Канада од страна на претседателот на Долниот Дом."Memories from Past Correspondents"  The Globe and Mail, 3 October 2009; accessed 15 October 2009 Бернс се приклучил на „Њујорк тајмс“ во 1975 г. најпрво известувајќи за метрополитенската рубрика на весникот, а оттогаш пишува за весникот во различни капацитети .

Бернс бил назначен и раководел со неколку странски бироа на „Тајмс“ .Тој и неговите колеги новинари, Џон Дарнтон и Мајкл Т. Кауфман, ја освоиле наградата „Џорџ Полк“ во 1978 година за известување од странство за Африка. Бернс бил шеф на бирото на „Тајмс“ во Москва од 1981 до 1984 година. Во 1986 година, додека бил шеф на бирото на „Тајмс“ во Пекинг, Бернс бил затворен под сомнение за шпионажа од страна на кинеската влада. Обвиненијата биле отфрлени по истрагата, но Бернс последователно бил протеран од земјата.

Бернс ја добил Пулицеровата награда за меѓународно известување во 1993 г. наведувајќи го „неговото храбро и темелно известување за уништувањето на Сараево и варварските убиства во војната во Босна и Херцеговина“.Official list of Pulitzer winners from 1993  Pulitzer website. Accessed 6 May 2009

Во јули 2007 г. Бернс го наследил Алан Кауел како шеф на биро во Лондон. На 30.09.2007 г. Бернс ја добил наградата „Елајџа Париш Лавџој“, како и почесна титула доктор по право од колеџот Колби.

Во интервју од октомври 2008 г. со рускиот амбасадор во Авганистан, Замир Кабулов, Бернс го обвинил Кабулов дека е оперативец на КГБ."An Old Afghanistan Hand Offers Lessons of the Past" , New York Times (19 October 2008); accessed 6 May 2009

На 26.03.2015 г. „Њујорк тајмс“ објавил дека статија за погребот на Ричард Трети ќе ја заврши кариерата на Бернс во „Њујорк тајмс“ . 

 Личен живот 
Бернс се оженил со Џејн Пек Гнат во 1972 год. Двојката се развела во 1989 год. Во 1991 год., Бернс се оженил со Џејн Скот-Лонг, која раководи со бироата на „Њујорк тајмс“ во Багдад. Бернс има 2 деца од својот прв брак, Џејми и Емили, и 1 посвоено дете, Тоби, од својот втор брак.

 Наводи 

 Надворешни врски 





Категорија:Апсолвенти на Кембричкиот универзитет
Категорија:Апсолвенти на Харвард
Категорија:Апсолвенти на МекГиловиот универзитет
Категорија:Живи луѓе
Категорија:Родени во 1944 година
Категорија:Добитници на Пулицеровата награда